**POZIV ZA VODJO KOVINARSKEGA LABA**

**Pridružite se naši ustvarjalni skupnosti in postanite vodja kovinarskega laba!**

Center Rog je javni zavod, ki ga je maja 2021 ustanovila Mestna občina Ljubljana z namenom vzpostavitve ustvarjalnega središča, ki presega meje med visoko in popularno kulturo. Center Rog, ki se osredotoča na proizvodnjo, oblikovanje, arhitekturo, obrt in inženiring, spodbuja vrednote krožne proizvodnje in je močno zavezan okoljski trajnosti. Ponuja univerzalno dostopno platformo za ustvarjalnost in produkcijo, zahvaljujoč površini skoraj 8.500 m2, od katere je 1.000 m2 namenjenih 9 laboratorijem, ter 9.000 m2 velikemu parku za uporabo javnosti in za dogodke ter obsežnemu programu ustreznih dejavnosti. Zavezani smo k spodbujanju raznolikosti glede na spol, narodnost in kulturo ter dejavno spodbujamo prijave posameznikov iz manjšinskih skupin ali s posebnimi potrebami, s čimer zagotavljamo, da imajo vsi enake možnosti, da prispevajo svoje edinstvene talente naši skupnosti.

**Opis del in nalog:**

**Opis delovnih nalog:**

*A) Vodenje kovinarskega Laba*

**INFRASTRUKTURA**:

* priprava predlogov za nakup, servis in vzdrževanje opreme delavnice / laboratorija;
* skrb za arhiviranje dokumentacije;
* koordinacija zunanjih izvajalcev;
* vodenje in koordinacija pri zagonu nove obstoječe opreme in sistemov;
* podajanje predlogov tehničnih in infrastrukturnih izboljšav;
* priprava in pregled tehničnega dela postopkov oddaje javnih naročil;
* spremljanje, vodenje in nadzor nad oddajo v najem premičnega stvarnega premoženja zavoda v delavnici / laboratoriju.

**MATERIAL**:

* nadzor nad porabo in nabava materiala za delo;
* izvedba letne inventure;
* skrb za urejenost in čistočo delavnice / laboratorija.

**PROGRAM LABORATORIJA**:

* priprava in izvajanje letnega programa izobraževanj in predlogi novih programov;
* priprava in vodenje usposabljanj;
* tehnološka in mentorska podpora uporabnikom;
* sodelovanje z zunanjimi izvajalci pri pripravi izobraževanj in nadzor nad njihovo izvedbo;
* usposabljanje tehnikov asistentov, koordiniranje in nadzor nad njihovim delom;
* ocenjevanje usposobljenosti članov za uporabo posameznih strojev in kategorizacija in podeljevanje stopnje dostopa do strojev glede na usposobljenost;
* upravljanje in nadzor nad blagajno za plačila članov (materiali, članarine , uporabnine,…);
* vsebinska podpora vodji trženja pri pripravi ponudb za zunanje naročnike:
* vsebinska podpora drugim strokovnim sodelavcem.

**DRUGO**:

* tehnična podpora pri prireditvah in razstavah v zavodu;
* druga dela po navodilu direktorja in programskega vodje.

**Od izbranega kandidata\_ke pričakujemo:**

* zavezanost k vrednotam Centra Rog
* proaktivnost in inovativnost pri reševanju problemov
* sposobnost timskega dela in ustvarjanja skupnosti
* sposobnost inkluzivne komunikacije z najrazličnejšimi ciljnimi skupinami
* odprtost za ideje drugih in pripravljenost, da drugim pomaga pri doseganju ciljev
* ciljno naravnanost in motivirano usmerjenost v skupno dobro

**Zahtevane izkušnje in znanja:**

* izkušnje z delom s proizvodnimi tehnologijami kovinarske delavnice in ustrezno računalniško programsko opremo
* usposobljenost za delo z opremo in orodji Centra Rog:
* Oprema in orodja:
	+ [Seznam strojev in orodij kovinarskega laba](https://center-rog.si/lab/kovinarski-lab/)
* izkušnje s poučevanjem in mentorstvom
* poznavanje ustreznih tehnologij (preverite in izpolnite seznam tehnologij)
* sposobnost vzpostavljanja odnosov z različnimi zunanjimi partnerji in mentorji
* aktivno znanje slovenskega in angleškega jezika

**Želene izkušnje in znanja:**

* izkušnje z vodenjem ekipe
* izkušnje z vodenjem projektov
* izkušnje s področij dela Centra Rog\*: oblikovanje, arhitektura, digitalna izdelava, inženirstvo, obrt, moda itd.
* vozniški izpit B kategorije
* izkušnje dela v medkulturnih okoljih
* kompetence za uporabo drugih strojev in orodij v Centru Rog:
	+ [Seznam strojev in orodij proizvodnih laboratorijev Centra Rog](https://center-rog.si/lab/)

**Kraj opravljanja dela:** Sedež javnega zavoda.

**Vas zanima, kako postati del naše ekipe? Želimo vas spoznati!**

Če smo vas s svojo ponudbo navdušili in ste se prepoznali v vlogi vodje kovinarskega laba Centra Rog, vas vabimo, da se nam predstavite.

* **Zadnji rok za prijavo kandidatk\_ov:** 20.08.2024 ob 12-ih. Nepravočasne in nepopolne prijave ne bodo upoštevane. Samo prijave, ki vsebujejo vse spodaj naštete elemente in dokazila, bodo obravnavane kot popolne.

**Način prijave kandidatk\_ov:**

* [**Kandidatke\_i naj izpolnijo spletni obrazec (ki se nahaja pod to povezavo) z naslednjimi obveznimi sestavnimi deli**](https://form.jotform.com/241722355664357)**:**
* CV v slovenskem jeziku (največ 2 A4 strani),
* motivacijsko pismo (največ 2 A4 strani),
* porftelj vaših preteklih projektov (največ 3 A4 strani, do 2 MB)
* priloga 1: [izpolnjen samoocenjevalni list,](https://k00.fr/ri2k1u2z)
* priloga 2: [priprava koncepta delavnice za odrasle (](https://k00.fr/3qoyingm)naloga).

**Časovnica poteka izbora:**

* 26. 6. 2024: objava poziva,
* 20.08.2024: zaključek zbiranja prijav,
* začetek septembra 2024: razgovori z izbranimi kandidati in končni izbor kandidata,
* 1.10.2024: predviden začetek pogodbenega sodelovanja.

Vodja laba bo z delom predvidoma pričel\_a v **oktobru** **2024**. Sodelovanje bomo sklenili na podlagi skupnega interesa v obliki enoletne pogodbe o sodelovanju. **Predpogoj je, da imate urejen status (s.p., samozaposlen/a v kulturi, d.o.o., zasebni zavod, zadruga) in registrirano dejavnost.**

Pridružite se nam v Centru Rog in prispevajte k razcvetu kreativnosti in inovacij. Skupaj lahko oblikujemo prihodnost urbane ustvarjalnosti!

Ekipa Centra Rog